टोनी ग्रेग ऑस्ट्रेलिया के टेलीविज़न चैनल 'चैनल नाइन' में बतौर प्रस्तोता काम करते थे.चैनल का कहना है कि ग्रेग की मौत दिल का दौरा पड़ने से हुई.समाचार एजेंसियों के अनुसार उन्होंने शनिवार को सिडनी के एक अस्पताल में अंतिम सांस लीं.इसी साल अक्तूबर में पता चला था कि उन्हें फेफड़ों का कैंसर है.दक्षिण अफ्रीका में जन्में ग्रेग के माता-पिता ब्रितानी थे और इससे उन्हें ब्रितानी टीम के लिए खेलने का मौका मिला.ग्रेग ने 58 टेस्ट मैच खेले हैं. उन्हें इंग्लैंड के अब तक के सबसे बेहतरीन हरफनमौला खिलाड़ियों में से एक माना जाता है.इस साल श्रीलंका में ट्वेंटी-20 विश्वकप के बाद ऑस्ट्रेलिया लौटने पर ग्रेग को अपने कैंसर के बारे में पता चला था.सिडनी मॉर्निंग हेराल्ड के मुताबिक, ग्रेग के पुत्र मार्क ने बताया है कि उनके पिता का कैंसर 'चौथे-चरण' में पहुंच चुका था.इस साल नवम्बर में ऑस्ट्रेलिया-दक्षिण अफ्रीका के बीच क्रिकेट मैच की कमेंट्री के दौरान ग्रेग ने अपनी बीमारी के बारे में जिक्र किया था.तब ग्रेग ने कहा था, ''ये अच्छा नहीं है. सच ये है कि मुझे फेफड़ों का कैंसर हो गया है. अब देखना है वो क्या कर सकते हैं.''